
RAPORT DE SPECIALITATE 
privind atribuirea în folosință gratuită cu contract de comodat pe o perioada de 10  ani, a imobilului situat in Timișoara ,str. Martir  Cernăianu ,nr.31 catre Direcția de Asistență Socială a Municipiului Timișoara pentru desfasurarea  activitatii Centrului de Incluziune Socială

	Având în vedere expunerea de motive nr.CT2017-005381din 09.10.2017 a Primarului Municipiului Timișoara și Proiectul de hotărâre privind atribuirea în folosință gratuită cu contract de comodat pe o perioada de 10  ani, a imobilului  situat in Timișoara ,str. Martir  Cernăianu ,nr.31 către Direcția de Asistență Socială a Municipiului Timișoara pentru desfășurarea  activității Centrului de Incluziune Socială;
	Conform  adresei cu numărul CT 2017—005381/30.08.2017 a  Direcției de Asistență Socială a Municipiului Timișoara, solicită alocarea imobilului din Timișoara ,str. Martir Cernăianu nr.31 , în vederea desfășurării activităților specifice din cadrul Centului de Incluziune Socială ;
	Imobilul din Timișoara ,Str. Martir Cernăianu nr.31 ,are o suprafață construită de 88,64 m.p ,o curte de 229 m.p și teren arabil(gradina) de 191 m.p,fiind înscris în Cartea Funciară nr.429823 Timișoara ,nr.topo 22426,22427,  în domeniul public al Municipiului Timișoara ;
	Proiectul de hotărâre privind atribuirea în folosință gratuită cu contract de comodat pe o perioada de 10  ani a imobilului  situat in Timișoara ,str. Martir  Cernăianu , nr.31 se impune ca o necesitate în vederea amenajării unui spațiu optim pentru desfășurarea activităților specifice de către  Direcția de Asistență Socială a Municipiului Timișoara în cadrul  Centrului de Incluziune Socială;
	Oportunitatea   proiectului de hotarare reiese din faptul că în zona imobilului din Timișoara ,Str. Martir Cernăianu ,nr.31 a fost identificat un număr ridicat de persoane vulnerabile , cu risc major de marginalizare și excluziune socială ,astfel că se dovedeste a fi oportună  funcționarea și desfășurarea activităților specifice în zona respectivă a Centrului de Incluziune Socială din cadrul  Direcției de Asistență Socială a Municipiului Timișoara ;
	Având în vedere extrasul procesului verbal al ședintei din 29.09.2017 a Comisiei de Analiză a Spațiilor cu Altă Destinație decât aceea de locuințaă situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 si modificata prin HCLMT nr.386/01.08.2014 , HCLMT nr.543/31.10.2014, HCLMT nr.91/01.03.2016, HCLMT nr.21/07.07.2016 si HCLMT nr.250/27.06.2017, prin care comisia a avizat favorabil solicitarea  Direcției de Asistență Socială a Municipiului Timișoara, de atribuire în folosință gratuită pe baza de contract de comodat pe o perioadă de 10 ani a imobilului situat in Timișoara ,Str. Martir Cernăianu nr.31;

	
	

	

	În conformitate cu   prevederile art. 36 alin. (2) lit.a) si  c) şi art.124 din Legea nr. 215/2001 privind administraţia publică locală, republicată şi modificată;
Ca urmare a celor prezentate anterior și a prevederilor legale enunțate , propunem înaintarea Proiectului de hotărâre privind atribuirea în folosință gratuită, cu contract de comodat pe o perioadă de 10  ani a imobilului  situat in Timișoara str. Martir  Cernăianu , nr.31, către  Direcția de Asistență Socială a Municipiului Timișoara -  Centrului de Incluziune Socială, spre dezbatere și aprobare în plenul Consiliului Local al Municipiului Timișoara .

